Vandag herdenk ons die geboortedag van 'n Boeresoldaat wat deur die Engelse as 'n misdadiger maar deur die Afrikaners as 'n held beskou word…
Gideon Scheepers is op 4 April 1878 in Middelburg, Transvaal, gebore. In 1895 het hy by die Transvaalse Staatsartilleriekorps aangesluit waar hy as heliografis opgelei is. Kort hierna is hy na die Vrystaatse Staatsartilleriekorps oorgeplaas.
Met die uitbreek van die Tweede Vryheidsoorlog in 1899 is Scheepers as heliografis na die oorlogsfront in Natal gestuur. Later het hy ook aan die Slag van Magersfontein deelgeneem. Hy het met die oorgawe van generaal Piet Cronje by Paardeberg daarin geslaag om te ontsnap.
Scheepers het homself in sabotasie-aksies teen die Britte onderskei. In 1900 het hy by Christiaan de Wet se kommando aangesluit. Hy het as kommandant van 150 man die Kaapkolonie binnegeval met die doel om spoorlyne en Britse kommunikasiekanale te saboteer, asook om plaaslike Afrikaners te oorreed om die Transvaalse en Vrystaatse republieke te ondersteun. Hy was maar 22 jaar oud.
Sy sabotasieveldtog in die Kaap was baie suksesvol. In Oktober 1901 het hy egter siek geword en was hy genoodsaak om naby Prins Albert in 'n plaashuis agter te bly terwyl sy manskappe aanbeweeg het. Hy is hier deur die Engelse gevang en ná behandeling in hospitale in Beaufort-Wes en Noupoort, is hy in Graaff-Reinet deur die Engelse in die tronk gegooi. Hy is aangekla van oorlogsmisdade, skuldig bevind en ter dood veroordeel. Een van die aanklagte teen hom was brandstigting, aangesien hy die huise van twee Britse simpatiseerders afgebrand het. Ironies genoeg het die Britte self sulke dade gepleeg deur 33 000 plase in die ZAR en Vrystaatse Republiek af te brand.
Om 15:30 op 18 Januarie 1902 is hy deur 'n vuurpeleton tereggestel. Alhoewel sy ouers na Graaff-Reinet gereis het om sy oorskot te gaan haal, is sy graf nooit gevind nie, aangesien die Britse soldate sy lyk opgegrawe en na 'n onbekende graf oorgeplaas het. Dit het sy ouers geweldig ontstel, veral aangesien gerugte ná sy dood versprei is dat hy eintlik nog gelewe het.
Daar word vermoed dat sy graf iewers onder die huidige Nqweba-dam, op die Sondagsrivier net noord van Graaff-Reinet, lê.
Kort ná sy dood het Olive Schreiner 'n gedig oor Scheepers geskryf. In 1938 het Gustav Preller sy dagboek gepubliseer en in 1951 het DJ Opperman die wonderlike gedig, Gebed om die Gebeente, oor hierdie volksheld geskryf:
om my krys: "Ek het hom as matroos hier aan die kus . . ."
"Ek: as stoker op 'n trein…" "Ek: in vaal-geel ligte
van 'n steenkooldorp se kroeg nog nou die dag gesien . . ."
smokkel…blink gesteentes! Selfs dan . . . Nee, miskien
Maar hy móés sterf : die Dood het self hom eers gejag
in koue sweet moes lê en aan borswater sterf . . .
vir 'n tweede dood, o Heer, stadig gesond kon maak.
voor Graaff-Reinet se sel. 0 Graaff-Reinet se sel!
0 Graaff-Reinet se sel . . . Eségiël! Eségiël!
Vergeef my die gelykenis, Heer : ek weet 'n hond
en herbegrawe . . toe U die storm word, Heer; ek weet
ek ken as moeder na 'n halwe eeu van pyn :
гайковертлобановский класс харьков
Skrywer Dan RoodtGepubliseer op 4 April 2007 Kategorieë Vandag in die geskiedenisSleutelwoord Gideon Scheepers: oorlogsmisdadiger of held?, Rubrieke, Sonette Ahlers